Danau Nakuru

Danau Nakuru nya siti ari danau Lembak Rift, ti bepalan ba peninggi 1,754 m (5.755 kaki) ari atas tikas tasik. Danau ba selatan Nakuru, ba lebak rift Kenya lalu diintu Taman Negara Tasik Nakuru.

Urung 10,000 taun ke udah, Danau Nakuru, begulai enggau Danau Elementaita enggau Danau Naivasha (60 km jauh agi ke selatan), nempa sebengkah danau tunggal, ai tawas ti dalam ti pengujung iya rangkai, lalu ninggalka tiga danau nya nyadi teda.

Tikas ai ba Danau Nakuru kenyau ari nya udah jauh bebida, enggau danau nya nyau deka rangkai beberapa kali dalam timpuh 50 taun ke udah. Penurun ti signifikan nyadi ba pun taun 1990-an. Ba taun 2013, tikas ai sekali agi niki enggau jampat, ngujungka mayuh flamingo mindah ngagai Danau Bogoria ngiga bekal pemakai. Entara taun 2010 enggau 2020 Danau Nakuru nambah pemesai ari 40 to 68 kilometer persegi (15 - 26 bt persegi). 677 ruang bilik, sekeda endur ba mengeri Nakuru enggau sekeda kandang endur Taman Negara udah kala ampuh bah.
Kenyau ari taun 2021, bisi penambah ti ngirauka ati ba tikas ai ti niki ba tasik nya ketegal ubah gaya hari. Penyampau ai ke niki tu ngujungka jelu pindah ari taman sereta pengerusak reta tengkira, pintu penama besai enggau infrastruktur taman ke bukai tenggelam.  

Danau Nakuru diintu ari baruh Konvensyen Ramsar pasal tanah paya.

 Kereban sanding